***Slovenský jazyk a literatúra***

**Zadanie 1**

1.Vysvetlite pojem štýl; vymenujte štýly verejného a súkromného styku. Uveďte štýlotvorné činitele.

2.Opíšte obdobie ***starovekej literatúry***; objasnite jej charakter a rozdeľte ju.

Uveďte najvýznamnejších predstaviteľov ***antickej literatúry***, priblížte ich tvorbu a žánre. V čom je podľa vás jedinečnosť starovekej literatúry?

**Zadanie 2**

1.Charakterizujte priamu reč a jej písanie - vychádzajte z ukážok.

Objasnite pojmy národný jazyk, materinský jazyk, cieľový jazyk, cudzí jazyk.

2.Porovnajte obdobia ***stredoveku a renesancie***; priblížte charakter literatúry i najvýznamnejších svetových a slovenských predstaviteľov.

Urobte ideový a estetický rozbor ukážok, začleňte ich do literárneho obdobia. Určte druh uvedenej divadelnej hry, jej vnútornú a vonkajšiu kompozíciu. Vysvetlite pojmy dialóg a replika.

**Zadanie 3**

1.Definujte slohový útvar úvaha; uveďte príklady na jeho využitie. Napíšte krátku úvahu o zmysle života a o vašej budúcnosti (asi 7 viet).

2.Charakterizujte literárne smery ***renesancia, barok, klasicizmus a preromantizmus*** na základe spoločensko - politických pomerov a chápanie človeka v týchto obdobiach.

Priblížte vybraných autorov (***Alighieri, Boccaccio, Cervantes, Shakespeare, Molière***, ***Goethe***) a ich diela. Charakterizujte hlavných hrdinov. Určte druhy divadelných hier; vysvetlite, čo je monológ.

**Zadanie 4**

1.Vysvetlite podstatu rytmického zákona, doplňte príkladmi. Porovnajte slovenčinu a češtinu, vymenujte rozdielne hlásky.

2.Charakterizujte osvietenstvo a osvietenské myslenie na Slovensku. Vysvetlite spoločenské príčiny rozvoja ***národného obrodenia*** v Rakúsko - uhorskej monarchii. Zamerajte sa na činnosť ***A.* *Bernoláka a J. Fándlyho****.*

Objasnite myšlienku slovanskej vzájomnosti v diele ***Jána Kollára.*** Vychádzajte z úryvku. Opíšte vyzdvihnutie slávnej minulosti v eposoch ***Jána Hollého***.

Vysvetlite znaky ***slovenského klasicizmu***. Objasnite základný princíp časomerného verša.

**Zadanie 5**

1.Vysvetlite slovný prízvuk a rytmus; funkciu dôrazu a pauzy v reči; melódie reči a tempa reči v prednese - vychádzajte z ukážok. Určte štýl a slohový útvar 3. ukážky.

2.Charakterizujte podstaturomantizmu ako umeleckého smeru, porovnajte európsky romantizmus so slovenskou romantickou literatúrou.

Voľne reprodukujte diela vybraných slovenských autorov a poukážte na vplyv ústnej ľudovej slovesnosti – ***Samo Chalupka, Janko Kráľ, Ján Botto***. V ukážkach vyhľadajte znaky ***slovenského romantizmu***. Objasnite princíp slabičného verša.

**Zadanie 6**

1.Určte gramatické kategórie slov: mladosť, zázračná, prekrásne. Vymenujte slovné druhy, rozdeľte ich a charakterizujte.

2.Porovnajte hrdinu v diele ***Jána Bottu „Smrť Jánošíkova“*** s hrdinom ***Karla Hynka Máchu*** v básnickej skladbe ***„Máj“***.

**Zadanie 7**

1.Vysvetlite podstatu umeleckého štýlu. Jeho znaky nájdite v ukážkach.

2.Porovnajte obraz ľudu v diele ***Andreja Sládkoviča „Detvan“*** a ***Pavla Országha*** ***Hviezdoslava „Hájnikova žena“.*** Pomenujte typ verša a rytmu v Hájnikovej žene.

Zaraďte básnikov a ich tvorbu do slovenského literárneho kontextu. Urobte prehľad ich tvorby.

**Zadanie 8**

1.Vysvetlite slovotvorné postupy v slovenčine. Nájdite v prvej ukážke odvodené slová a vysvetlite, akým spôsobom vznikli.

2.Charakterizujte spoločenské pomery, z ktorých vyrastá ***európsky realizmus*** a v dielach vybraných autorov rozoberte osobitosť ich tematiky i pohľadu na skutočnosť. (***Ch. Dickens, H.******de Balzac, L. N. Tolstoj, F. M. Dostojevskij, N. V. Gogoľ, H. Sienkiewicz***).

Porovnajte hlavných predstaviteľov a objasnite príčiny ich konania. V druhej ukážke pomenujte rozprávača, rozlíšte autorskú reč a reč postáv.

**Zadanie 9**

1.Určte, aké slohové postupy autori využili v uvedených ukážkach. Vymenujte ďalšie slohové postupy a vysvetlite, kde sa používajú. Uveďte postupy logického myslenia vo výkladovom slohovom postupe.

2.Charakterizujte spoločenské podmienky nástupu ***slovenskej realistickej literatúry***, vysvetlite podstatu realistickej metódy.

Porovnajte umelecké stvárnenie dediny v prózach ***Martina Kukučína, Boženy Slančíkovej*** ***Timravy*** a ***Jozefa Gregora Tajovského***. Vystihnite postoj uvedených spisovateľov k postavám svojich diel. Vo vybraných ukážkach charakterizujte rozprávača.

**Zadanie 10**

1.V ukážke nájdite frazeologizmy, vysvetlite ich funkciu v umeleckom texte a v bežnom živote; rozdeľte ich. Vyhľadajte zastarané slová a určte ich druh. Vymenujte dva typy zastaraných slov a objasnite rozdiel medzi nimi.

2.Vysvetlite spoločenské pomery, spoločenské postavenie zemianstva od polovice 19. storočia a príčiny jeho zániku.

Vysvetlite rozličné podoby ***umeleckého pohľadu na zemianstvo*** a jeho zánik v slovenskej literatúre v dielach ***J. Kalinčiaka, S. H. Vajanského, P. O. Hviezdoslava*** a ***M. Kukučína***.

**Zadanie 11**

1.Vymenujte najdôležitejšie etapy kodifikácie spisovného slovenského jazyka. Uveďte jej hlavných predstaviteľov a ich diela.

2.Objasnite spoločenské podmienky a postavenie slovenského ľudu v obdobiach života ***slovenských dramatikov*** ***Jána Chalupku, Jána Palárika a Jozefa Gregora Tajovského***.

Vysvetlite, v čom je podstata konfliktu spoločenských vzťahov a zhodnoťte, čo je v jednotlivých hrách zo spoločenského hľadiska progresívne a čo negatívne. Vychádzajte z diel uvedených autorov. Nájdite podstatu dialógu ukážok; vysvetlite rozdiel medzi komédiou a tragédiou.

**Zadanie 12**

1.Objasnite podstatu diskusie, diskusného príspevku a zápisnice. Vytvorte zápisnicu z triednickej schôdzky.

2.Vysvetlite príčiny vzniku ***1. svetovej vojny*** a jej dopad na život ľudí na Slovensku. Objasnite, ako sa vojna a jej hrôzy odrazili v literárnej tvorbe.

Charakterizujte diela ***B. S. Timravy****,* ***P. O. Hviezdoslava*** a ***Mila Urbana*** s protivojnovou tematikou; ako sa postoje spisovateľov odrážajú v umeleckom spracovaní. Aký postoj k vojne zaujíma panský svet a ako na vojnu a jej dôsledky reaguje ľud? Vychádzajte z ukážok i z ostatných diel.

**Zadanie 13**

1.Vysvetlite pojmy fonéma a graféma. Objasnite hlavné princípy spisovnej výslovnosti, znelostnú asimiláciu. Uveďte príklady z ukážok.

2.Charakterizujte pojem ***literárna moderna***, objasnite vplyv svetových literárnych smerov na tvorbu slovenských autorov. Priblížte predstaviteľov francúzskeho symbolizmu – ***Baudelaire*, *Verlaine, Rimbaud***. V ukážkach nájdite a pomenujte aspoň tri básnické prostriedky.

Porovnajte diela predstaviteľov literárnej moderny v slovenskej literatúre ***Janka Jesenského*** a ***Ivana Krasku***. Urobte ideový rozbor ukážok. Určte druh a schému rýmu v básni Slovenčine.

**Zadanie14**

1.Vysvetlite, čo musí obsahovať žiadosť a životopis. Porovnajte úradný a beletrizovaný životopis. Napíšte stručnú žiadosť o zamestnanie a priložte k nej svoj životopis.

2.Stručne charakterizujte spoločenskú situáciu medzi 1. a 2. svetovou vojnou na Slovensku.

Popíšte vývin ***slovenského medzivojnového románu*** ( ***J. Jesenský, L. N. Jégé, J. C. Hronský, M.*** ***Urban, F. Hečko, M. Rázus***). Prerozprávajte hlavnú dejovú líniu vybraných románov. Vychádzajte z ukážok. Vysvetlite charakter sociálneho a psychologického románu.

Vyhľadajte lyrizačné prvky v texte románu Jozef Mak a vysvetlite ich umelecké uplatnenie.

**Zadanie 15**

1.Objasnite pojmy univerbizácia a multiverbizácia, uveďte príklady. Vysvetlite, čo sú homonymá, antonymá a paronymá. Vytvorte príklady. Vychádzajte z označených slov v texte.

2.Priblížte charakter ***starovekej antickej tragédie a slovenskej drámy medzi dvoma*** ***svetovými vojnami***. Rozoberte vybrané divadelné hry I. Stodolu a J. Barča – Ivana.

Podľa vlastného úsudku nájdite a porovnajte spoločné a rozdielne znaky charakteru hlavných ženských postáv v dielach autorov - ***Sofokles: Antigona, I. Stodola: Bačova žena, J. Barč - Ivan: Matka.***

Uvažujte o tom, čo ovplyvnilo myslenie a konanie hrdiniek. Prerozprávajte hlavnú dejovú líniu uvedených divadelných hier.

**Zadanie 16**

1.Zdôvodnite pravopis výrazov: dobrí psi, dobré psy, samí muži, ostali samy. Nájdite v textoch expresívne slová. Uveďte, v ktorom štýle sa najviac využívajú a v podobe akých jazykových prostriedkov. V 3. jazykovej ukážke doplňte pravopis a vysvetlite ho.

2.Charakterizujte spoločenské pomery tridsiatych rokov minulého storočia, zdôvodnite podmienky vzniku ***lyrizovanej prózy*** na Slovensku.

Na základe prečítaných diel a úryvkov charakterizujte znaky lyrizovanej prózy. Stručne reprodukujte a porovnajte diela uvedených autorov – ***Ľ. Ondrejov, M. Figuli, D. Chrobák, F.*** ***Švantner***.

**Zadanie 17**

1.Zaraďte ukážky do slohového postupu. Rozdeľte jazykovedu na jednotlivé oblasti a opíšte ich obsah.

2.Vysvetlite príčiny ***1. a 2. svetovej vojny***. Opíšte vplyv týchto dejinných udalostí na psychiku citlivej mladej generácie svetových spisovateľov a na formovanie ich životného postoja (***stratená generácia***). Určte v prvej ukážke, o aký rečový prejav postavy ide.

Porovnajte tému vojny a myslenie ľudí v dielach vybraných autorov (***R. Rolland, E. M.*** ***Remarque, E. Hemingway, J. Hašek, K. Čapek***).

**Zadanie 18**

1.Nájdite v prvom texte slová štylisticky zafarbené a zmeňte ich na bezpríznakové. Objasnite, pomocou ktorých jazykových prostriedkov autor text štylisticky zafarbil. Uveďte, aký štýl používa hlavný hrdina románu. Dotvorte synonymický rad: láskavý - milý – . Charakterizujte synonymá.

2.Charakterizujte obdobie 2. svetovej vojny, jej odraz na myslení ľudí. Vysvetlite vplyv vojny na literárnu tvorbu. Porovnajte tému vojny a ľudí v nej vo  **veľkej epickej próze *po roku 1945*** – ***A.*** ***Moravia, J. D. Salinger, J. Heller, J. Steinbeck, A. Seghersová, B. Pasternak, A. Solženicyn***.

Po prečítaní prvej ukážky vysvetlite vzťah hlavného hrdinu k dospelým. Charakterizujte hlavného hrdinu, jeho postoj k životu.

**Zadanie 19**

1.Uveďte názvy slovníkov slovenského jazyka. Vychádzajte z 1. ukážky a nájdite v slovníku synonymá k slovám *múdry, chlapec*. Nájdite v slovníku frazeologizmy, v ktorých sa nachádzajú slová *prst, hlava*.

2. Vysvetlite príčiny vzniku 2. svetovej vojny, charakterizujte spoločenské pomery a ich vývin na Slovensku.

Na základe prečítaných diel a úryvkov charakterizujte umelecké stvárnenie vojny a protifašistického odboja vo vrcholných dielach ***slovenskej prózy po roku 1945 – R. Jašík, V.*** ***Mináč, A. Bednár, L. Mňačko.*** Vystihnite vlastnosti hlavných postáv.

**Zadanie 20**

1.Vysvetlite, ako a kde uchovávame informácie (konspekt, excerpt, výstrižky, kartotéka; bibliografia, rešerš, citácia, marginália; informačné pramene, katalógy). Vytvorte excerpt a využite jednu z uvedených básní. Uveďte citát, ktorý vás pri čítaní literárnych diel zaujal.

2. Vysvetlite vývinové tendencie ***slovenskej poézie po roku 1945***. Charakterizujte žánre lyriky.

Zaraďte uvedených básnikov do vývinového obdobia a charakterizujte ich tvorbu : ***J.******Kostra, P. Horov, A. Plávka,V. Mihálik, J. Lenko, M. Rúfus, M. Válek, M. Kováč*** a ďalší podľa vlastného výberu. Urobte ideovo - estetický rozbor vybraných básní, pomenujte druh veršov.

**Zadanie 21**

1.V 1. a 2. ukážke nájdite zastarané slová a vysvetlite ich. V 4. a 5. ukážke vyhľadajte umelecké jazykové prostriedky a pomenujte ich. Zaraďte ukážky do jednotlivých typov umeleckého opisu.

2. Analyzujte spoločenské podmienky vývinu ***súčasnej slovenskej prózy po roku 1945***.

Stručne charakterizujte najobľúbenejšie diela uvedených autorov so zameraním na ich tému – ***F. Hečko, V. Mináč, P. Jaroš, L. Ballek, H. Zelinová, D. Mitana, D. Dušek.*** Vysvetlite polysémantiku v poviedkach postmoderny D. Mitanu. Vychádzajte z ukážky.

**Zadanie 22**

1.Určte slovné druhy v podčiarknutej vete v druhej ukážke. Nájdite v ukážkach kľúčové slová. Vytvorte osnovu ukážok a resumé z nich.

2.Priblížte počiatky rozvoja ***slovenskej drámy po roku 1918 a jeho pokračovanie po roku 1945*** v dielach slovenských autorov ***Š. Králika, I. Bukovčana, P. Karvaša a J. Soloviča.***

Urobte rozbor divadelných hier podľa vlastného výberu. Určte žáner drámy; obdobie, ktoré spracúva, vysvetlite konflikty, charakterizujte postavy. Vychádzajte z diel uvedených autorov.

**Zadanie 23**

1.Objasnite pojmy kritika a sebakritika. Vychádzajte z ukážok. Charakterizujte publicistický štýl a jeho útvary.

2.Vysvetlite pojmy samizdatová a exilová literatúra.

Charakterizujte ***spoločensko – kritickú prózu šesťdesiatych až osemdesiatych rokov 20.*** ***storočia*** v tvorbe ***L. Mňačku, D. Tatarku, A. Bednára, J. Lenča***. Vysvetlite, na aké spoločenské problémy svojím dielom reagujú. Vychádzajte z prečítaných diel a ukážok.

**Zadanie 24**

1.Charakterizujte slohový útvar rozprávanie a uveďte jeho základné vlastnosti. Vymenujte druhy úvodu, typy rozprávača, postupy rozprávania. Analyzujte ukážky po štylistickej stránke.

**2.** Zaraďte predstaviteľov ***historického románu******v slovenskej a svetovej literatúre*** do jednotlivých literárnych období a smerov; rozoberte ich najvýznamnejšie historické diela – ***J. M. Hurban, V. Hugo, A. S. Puškin, H. Sienkiewicz, L. N. Jégé, H. Zelinová***.

V prvej ukážke nájdite typické znaky romantizmu.

**Zadanie 25**

1.Rozdeľte slovnú zásobu. Vysvetlite, čo je frazeológia. Objasnite, z ktorého frazeologického prostriedku vychádza 1. ukážka. Charakterizujte jazyk 2. ukážky. Vymenujte slovenské nárečia. Určte typ podčiarknutého súvetia.

2.Uvažujte o tom, v čom je podstata humoru a objasnite pojmy irónia, satira, sarkazmus, cynický humor, čierny humor.

Chronologicky zaraďte život a tvorbu uvedených autorov: ***M. Kukučín, H. Gavlovič, J. Palárik, J. Chalupka, M. Lasica, J. Satinský, J. Jesenský, S. Štepka, I. Stodola***. Priblížte podľa vlastného výberu ***diela slovenskej literatúry, v ktorých nachádzame rôzne druhy humoru***. Môžete vychádzať z uvedených mien.

**Zadanie 26**

1.Vysvetlite, aký je rozdiel medzi umeleckým opisom a opisom pracovného postupu. V čom spočíva charakteristika? Vychádzajte z postáv uvedených prozaických ukážok. Určte druhy podčiarknutých viet.

2.Uvažujte o význame lásky v živote človeka i o jej umeleckej podobe.

Zaraďte uvedených autorov slovenskej literatúry do jednotlivých vývinových období a zamerajte sa na ***ľúbostnú tematiku*** v ich dielach: ***J. Kollár, A. Sládkovič, J. Smrek, M. Figuli, V. Mihálik.***

Vysvetlite pojem ***vitalizmus*** a z básne J. Smreka prečítajte tie verše, ktoré podľa vás najvýstižnejšie vyjadrujú pocity básnika - vitalistu.

**Zadanie 27**

1.Opíšte komunikačnú situáciu, komunikačné činitele, druhy komunikácie – verbálna, neverbálna; efektívna, devalvujúca, agresívna, pasívna. Určte vetné členy podčiarknutej vety.

2.Opíšte ***psychiku človeka*** v literárnych dielach ***M. Kukučína, B. S. Timravy, F. M. Dostojevského, M. Urbana, H. Barbussa, F. Kafku, L. Mňačku***. Zaraďte autorov podľa národnosti a literárneho obdobia. Urobte literárno – kritický rozbor vybraných diel. Vysvetlite rozdiel medzi priamou rečou a vnútorným monológom. Uveďte príklady z úryvkov.

Vyhľadajte hlavné myšlienky ukážok.

**Zadanie 28**

1.Vysvetlite, čo je súvetie a vymenujte druhy súvetí. Uveďte typy vetných skladov. Aplikujte na jazykových ukážkach.

2.Podľa vlastného výberu priblížte autorov svetovej a slovenskej literatúry, tiež ich ***diela s*** ***výrazným detským hrdinom*** – ***Dickens: Oliver Twist, Exupéry: Malý princ, Ondrejov: Jerguš Lapin, Tajovský: Apoliena***. Zaraďte ich do literárneho obdobia.

Charakterizujte obľúbenú detskú postavu a vysvetlite, prečo vás najviac zaujala. Stručne prerozprávajte dej vybraného diela.

**Zadanie 29**

1.Charakterizujte náučný štýl a jeho jazykové prostriedky. Vysvetlite v jazykovej ukážke význam cudzích slov a doplňte ich pravopis.

2.Umiestnite autorov do národného kontextu a literárneho obdobia. Porovnajte ***konflikt citu a majetku*** i jeho riešenie vo vybraných dielach spisovateľov – ***G. K. Zechenter Laskomerský, M. Kukučín, L. N. Tolstoj, I. Stodola, T. Dreiser, T. Mann, G. B. Shaw, Š. Králik***. Charakterizujte román. Porovnajte ho s poviedkou a novelou.

Analyzujte uvedené ukážky.

**Zadanie 30**

1.Objasnite pojmy indoeurópsky prajazyk, staroslovienčina – opíšte obdobie jej vzniku a prvé literárne diela v nej. Rozdeľte slovanské jazyky.

2.Opíšte životné osudy vybraných ***slovenských autorov pôsobiacich v Banskej Bystrici a jej okolí – M. Bel, J. Chalupka, A. Sládkovič, J. Botto, G. K. Zechenter – Laskomerský, J. G. Tajovský, M. Rázus, Ľ. Ondrejov, M. Kováč***. Prerozprávajte hlavné dejové línie ich diel.

Zaujmite vlastné stanovisko k ukážkam.